CELEX: 32006R1680
Language: lv
Date: 2006-11-14 00:00:00
Title: Komisijas Regula (EK) Nr. 1680/2006 ( 2006. gada 14. novembris ), ar ko atceļ Regulu (EK) Nr. 976/2006, ar ko pieņem ārkārtas atbalsta pasākumus cūkgaļas tirgum Vācijā

15.11.2006   
            
            
               LV
            
            
               Eiropas Savienības Oficiālais Vēstnesis
            
            
               L 314/13
            
         
      KOMISIJAS REGULA (EK) Nr. 1680/2006
   (2006. gada 14. novembris),
   ar ko atceļ Regulu (EK) Nr. 976/2006, ar ko pieņem ārkārtas atbalsta pasākumus cūkgaļas tirgum Vācijā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1975. gada 29. oktobra Regulu (EEK) Nr. 2759/75 par cūkgaļas tirgus kopēju organizāciju (1), un jo īpaši tās 20. panta 1. punktu un 22. panta otro daļu,
   tā kā:
   
               (1)
            
            
               Sakarā ar to, ka noteiktos Vācijas ražošanas reģionos konstatēti klasiskā cūku mēra uzliesmošanas gadījumi, Vācijas varas iestādes īstenojušas sanitāros pasākumus saskaņā ar 9., 10. un 11. pantu Padomes 2001. gada 23. oktobra Direktīvā 2001/89/EK par Kopienas pasākumiem klasiskā cūku mēra kontrolei (2). Ārkārtas atbalsta pasākumi cūkgaļas tirgum šai dalībvalstij tika pieņemti ar Komisijas Regulu (EK) Nr. 976/2006 (3).
            
         
               (2)
            
            
               Sakarā ar to, ka sanitārie apstākļi uzlabojušies, ārkārtas atbalsta pasākumi tirgum ir jāatceļ. Tāpēc jāatceļ Regula (EK) Nr. 976/2006.
            
         
               (3)
            
            
               Šajā regulā paredzētie pasākumi ir saskaņā ar Cūkgaļas pārvaldības komitejas atzinumu,
            
         IR PIEŅĒMUSI ŠO REGULU.
   1. pants
   Ar šo atceļ Regulu (EK) Nr. 976/2006.
   2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   
      Regula uzliek saistības kopumā un ir tieši piemērojama visās dalībvalstīs.
      Briselē, 2006. gada 14. novembrī
      
         
            Komisijas vārdā —
         
            Komisijas locekle
         
         Mariann FISCHER BOEL
         
      
   
   
      (1)  OV L 282, 1.11.1975., 1. lpp. Regulā jaunākie grozījumi izdarīti ar Regulu (EK) Nr. 1913/2005 (OV L 307, 25.11.2005., 2. lpp.).
   
      (2)  OV L 316, 1.12.2001., 5. lpp. Direktīva grozīta ar 2003. gada Pievienošanās aktu.
   
      (3)  OV L 176, 30.6.2006., 71. lpp.